Nõmme Kalju FC

Nõmme Kalju FC on 1923. aastal asutatud ja 1997. aastal taasasutatud Eesti jalgpalliklubi Nõmmel Tallinnas, mis mängib Premium liigas. Nõmme Kalju on kahekordne Eesti meister, esimest korda tuldi meistriks 2012. aasta hooajal. Nõmme spordiselts Kalju asutati 20. detsembril 1922. Järgmisel aastal loodi jalgpalliklubi Kalju, mis tegutses edukalt kuni II maailmasõja alguseni. Kalju asutajateks olid kaks elukutselist maadlejat Aleksander Šneider ja Mart Liiv. Klubi mängis Hiiu staadionil. Nõmme jalgpalliklubi Kalju jätkas tegevust 1997. aastal, mil hakati mängima Eesti meistrivõistluste tugevuselt neljandas III liigas. Taasasutajad olid endine Eesti rahvuskoondise treener Uno Piir ja Õhtulehe noorte jalgpalliklubi president Anton Siht. 2002. aastal liitus Kaljuga selle praegune president Kuno Tehva ja klubi eesmärgiks võeti professionaalse jalgpalliklubi loomine. 2005. aastal tõusis klubi II liigasse ja 2006. aastal Esiliigasse. 2007. aastal alistati Meistriliiga üleminekumängudes Kuressaare ning Nõmme Kalju esindusmeeskond tõusis 2008. hooajaks Eesti meistriliigasse. Klubi uueks eesmärgiks seati Eesti meistriks tulemine 5 aasta jooksul ning noorte jalgpalli igakülgne arendamine. Meistriliigas saavutati debüüthooajal 4. koht, mis andis õiguse mängida Balti liigas. Kalju ründaja Ingemar Teever oli 23 tabamusega liiga edukaim väravalööja. Kalju rannajalgpallimeeskond tuli oma ala meistriks. Aprillis 2009 jõudis Kalju karikafinaali, mille kaotas penaltiseerias Florale.. Flora karikavõit tähendas samas, et Kalju pääses uude eurosarja UEFA Euroopa Liiga 1. kvalifikatsioonivooru 2008. aasta hooaja neljanda koha alusel. Kurioosumina läheb ajalukku 14. juulil 2009 peetud Meistriliiga kohtumine FC Kuressaare ja Nõmme Kalju vahel. Kalju jäi teenitud võidupunktidest ilma, sest saatis väljakule üheaegselt neli nõndanimetatud võõrmängijat, mistõttu sai Kuressaare esiti kirja 2:– võidu. Et aga Kuressaare meeskonnas mänginud Elari Valmas ei oleks tohtinud madalamates liigades teenitud kaartide tõttu kohtumises kaasa teha, kanti mõlemale meeskonnale protokolli kaotus. 31. augustil lõpetati leping senise peatreeneri Karel Voolaiuga ning sõlmiti kolmeaastane leping endise Levadia peatreeneri Igor Prinsiga. 2012. hooajal krooniti Nõmme Kalju esindusmeeskond Eesti meistriks, võideti FIFA Fair Play auhind ning Nõmme Kalju valiti Tallinna elanike poolt Tallinna aasta meeskonnaks. Noorteliigades osales kokku 24 Nõmme Kalju noortevõistkonda ja noorte U-17 Eliitliigas tuli Nõmme Kalju järelkasvumeeskond Eesti noortemeistriks. 2013 liigahooaja lõpetas Nõmme Kalju hõbemedaliga, tehes eduka hooaja Euroopas, alistades Meistrite Liiga eelringis Soome klubi HJK ning samuti mängiti Tšehhi klubi Plzeňi Viktoria ja Ukraina hiiu Dnipropetrovski Dniproga, kellele tuli alla vanduda. Kalju duubelmeeskond Nõmme Kalju II võitis kindla eduga Esiliiga B ning tõusis Esiliigasse, Eesti jalgpalli tugevuselt teisele astmele. Nõmme Kalju tegevjuht on Ehte Eamets. Vaata ka: Kategooria:Nõmme Kalju FC jalgpallurid Seisuga 10. märts 2021 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Nõmme Kalju FC U21 Nõmme Kalju FC III Meistriliiga (Alates 2014 Premium liiga) Võitja (2): 2012, 2018 2. koht (2): 2011, 2013 3. koht (4): 2015, 2016, 2017, 2019 II liiga Võitja (1): 2005 III liiga 2. koht (3): 1997/98, 1998, 2004 3. koht (1): 1999 Evald Tipneri karikas Võitja (1): 2015 2. koht (4): 2009, 2013, 2019, 2022 Eesti Superkarikas Võitja (1): 2019 2. koht (2): 2013, 2016 Uuendatud seisuga 5. november 2016. Aktiivsed mängijad on paksus kirjas. Eesti jalgpalliklubide loend Flora võitis dramaatilise finaali penaltiseerias. Soccernet.ee, 13. mai 2009. Penaltid viisid Kalju karikafinaali ja Euroopasse. Soccernet.ee, 29. aprill 2009. Kalju jääb võidetud punktidest ilma Soccernet.ee, 14. juuli 2009 Kalju kukkus kuuendale kohale Soccernet.ee, 16. juuli 2009 Kuressaare jäi samuti punktidest ilma Soccernet.ee, 16. juuli 2009 Igor Prinsist sai Nõmme Kalju peatreener 31. august 2010 "Ajalugu". "AMETLIK! Nõmme Kalju peatreenerina jätkab Kaido Koppel". Nõmme Kalju. 2. jaanuar 2023. Originaali arhiivikoopia seisuga 2.1.2023. Vaadatud 2. jaanuaril 2023. "Nõmme Kalju FC". jalgpall.ee. Vaadatud 3.3.2019. "Nõmme Kalju FC". Nõmme Kalju FC. Vaadatud 3.3.2019. http://soccernet.ee/kalju-palkas-sergei-frantsevi Kalju palkas Sergei Frantsevi Koduleht Nõmme Kalju FC Eesti Jalgpalli Liidu kodulehel Nõmme Kalju Jalgpallisõnumid 7. märts 2008 (PDF-fail) Nõmme Kalju Jalgpallisõnumid 13. juuni 2008 (PDF-fail) Nõmme Kalju Jalgpallisõnumid 5. september 2008 (PDF-fail) Nõmme Kalju kaotas võrdses mängus Portugali tippklubile, Postimees, 16. detsember 2008 Nõmme Kalju avab järgmisel aastal erivajadusega noorte treeningrühma, Delfi Sport, 21. juuli 2011